
COVID pandémia cez objektív fotoaparátu

fotografická súťaž nielen pre neprofesionálnych fotografov
Vyhlasovateľom súťaže je Kysucké kultúrne stredisko v Čadci, organizácia v zriaďovateľskej pôsobnosti Žilinského samosprávneho kraja.

Termíny: 

11. 11. 2020 - 20. 1. 2021 - zasielanie fotografií do súťaže

27. 1. 2021 - online výber fotografií odbornou porotou
1. 2. 2021 – zverejnenie výsledkov na webstránke kulturnekysuce.sk 

13. 2. - 31. 3. 2021 - výstava vybraných fotografií v Kysuckej knižnici v Čadci vo foyer

Charakteristika súťaže:

· súťaž je zameraná na fotografickú tvorbu pre širokú verejnosť, nielen pre neprofesionálnych fotografov,

· súťaž je tematicky zameraná na pandémiu COVID 19 v našom živote,

· súťaž je určená pre deti, mládež a dospelých.

Ciele súťaže:

· zachytiť prostredníctvom objektívu (fotoaparátu, mobilu) udalosti z bežného života, ktoré sa akokoľvek spájajú s prevenciou, diagnostikou, karanténou, liečbou ochorenia COVID 19, trávením voľného času počas pandemického obdobia,

· podporiť autorov v hľadaní originálnych záberov, s ktorými sa budú môcť podeliť o prežívanie obdobia pandémie a tým zachovajú zaznamenané aktuálne dianie pre budúce generácie.

Výstupy zo súťaže:

· fotografie budú zverejnené v katalógu, ktorý bude výstupom zo všetkých výziev KKS v Čadci zameraných na pandémiu COVID 19,

· vybrané fotografie určené na výstavu budú vytlačené na náklady KKS v Čadci a vystavené v Kysuckej knižnici v Čadci vo foyer,

· so súhlasom autorov budú vybrané fotografie zverejnené na webstránke, na facebooku, instagrame KKS v Čadci a v médiách.

Súťažné kategórie:

· súťažná kategória A - autori do 18 rokov (v čase vzniku fotografie dňom dovŕšenia 18 rokov spadá už do kategórie B),

· súťažná kategória B (autori od 18 rokov).

Prihlasovanie:

Súťažiaci sa prihlasuje do súťaže vyplnením elektronickej prihlášky:  https://forms.gle/RG3V3Z7eUjAUgwUV7 a zaslaním fotografií v elektronickej forme na e-mail: lubica.ligocka@vuczilina.sk. Predmet e-mailu uviesť vo forme: FOTO_meno a priezvisko.

Súťažné podmienky:

· súťažiaci sa prihlasuje do súťaže podľa vekovej kategórie (buď A, alebo B),

· do súťaže budú zaradené fotografie - tematicky zamerané na 1.,2. vlnu pandémie COVID 19 (bez rozlišovania), vyhotovené zo všedných udalostí, ktoré sa s danou témou spájajú,

· každá fotografia bude označená názvom, 

· vítané je, pokiaľ autor o fotografii niečo napíše do mailu (môže to byť napr. info o jej vzniku, poprípade nejaké literárne dielko),

· maximálny limit pre každého autora sú 3 fotografie.

Porota: 

· na objektívne hodnotenie súťažných diel budú fotografie elektronicky zaslané porotcom,

· porota bude zložená z troch členov, odborníkov na fotografiu.

Ocenenia: 

Udelené budú tri ocenenia v každej kategórii, ktoré získajú diplom a vecné ceny a tri čestné uznania v každej kategórii, ktoré získajú diplom zo súťaže.

Súťaž je nepostupová.

Kontakt:

Mgr. Ľubica Ligocká

odborná manažérka pre fotografiu 

lubica.ligocka@vuczilina.sk

041 433 12 50, 0902 261 067

KKS v Čadci, Moyzesova 50, 022 01 Čadca

Záverečné ustanovenia:

· v prípade nesplnenia akýchkoľvek podmienok  uvedených v týchto propozíciách nemusia byť súťažiaci zaradení do súťaže, alebo z nej môžu byť vyradení,

· prihlásením sa do súťaže autor dáva súhlas na vyhotovenie, na uverejnenie fotografického diela, popisu ohľadom vzniku fotografie, literárneho diela pripojeného k fotografii, autorovho mena a priezviska, názvu obce trvalého bydliska a to v tlači, na webe, facebooku, instagrame KKS v Čadci, v katalógu a na výstave v Kysuckej knižnici v Čadci. Súhlas dáva aj na použitie fotografií ako aj ich rozmnoženín na účely archivácie, zaradenia do databázy KKS v Čadci, a realizácie aktivít za účelom šírenia osvetovej činnosti. Súhlas je poskytnutý dobrovoľne a platí do odvolania. Dotknutá osoba svoj súhlas môže kedykoľvek odvolať písomnou formou. Bližšie info: 041/4331250.

· vyhotovené fotografie zostávajú majetkom KKS v Čadci, ktoré ich na svoje náklady dá zhotoviť,

· organizátor súťaže si vyhradzuje právo zmeny stanovených termínov z dôvodu prebiehajúcej pandémie a prijatých opatrení s ňou spojených.

V Čadci dňa 11. 11. 2020





KKS v Čadci
